छ्वयेगु

छ्वयेगु, छुं चीज वा प्राणीयातं छुं निश्चित उद्देश्यया निंतिं छगू थासं मेगु थासय् यंकिगु ज्या ख। थथे यंकिगु ज्या भौतिक, भर्चुअल वा वैचारिक थासय् जुइफु। छ्वयेगु ज्याखँया सुरुवात याइम्ह  छ्वइम्ह खः। मनुतेगु विषयय् धाःसा "छ्वयेगु" ज्यां मेपिन्त छगू थासं मेगु भौतिक थासय् वनेत निर्देशन बीगु ज्या नं दुथ्याइ। थथे छ्वइगु स्वेच्छां वा जबरजस्ती जुइफु।

 छ्वयेगु व इच्छा 
छ्वयेगु सामान्यतया छगू इच्छाशक्तिया ज्या ख, गुकियात छ्वइम्हसिया आशय व उद्देश्य माः गुकिलिं छुं वस्तु छ्वयेगु जुइ। 

 हसना (मेसेज) छ्वयाच्वन 
पौ (हुलाक) थेंज्याःगु भौतिक माध्यमं वा इमेल व टेक्स्टिङ थेंज्याःगु इलेक्ट्रोनिक माध्यमं हसना छगू थासं मेगु थासय् छ्वयेछिं। छम्ह मध्यस्थ माध्यम छ्यला छम्ह मनू वा थासं मेगु थासय् यंकीगु च्वयातःगु च्वखँ संचार यायेगु प्रचलन थ्यं-मथ्यं च्वयेगु चलनया आविष्कारया ई निसें हे जूगु खः। अथे जुसां औपचारिक हुलाक प्रणालिया विकास यक्व लिपा जुल। च्वखँ प्रसारया निंतिं संगठित डाक सेवाया न्हापांगु दस्तावेज इजिप्टय् खनेदु, गन फारोतेसं राज्यया दक्वं भूभागय् थःगु घोषणा छ्वयेत डाक छ्येलातःगु (ईसापूर्व २४०० निसेंया) दसिं दु ।  दकलय् पुलांगु थन्याःगु हसनाया कुचा नं इजिप्तय् लूगु दु, गुकि ईसापूर्व २५५या ख। 

 सामान व बस्तु छ्वयेगु 
भौतिक वस्तु नं छगू थासं मेगु थासय् थीथी कारणं छ्ययेछिं। थहे छ्वइबिले छ्वइम्ह, काइम्ह (प्राप्तकर्ता) वा मेमेपिनिगु फाइदा जुइफै। तापाकं न्यायेगु (तेलेपर्चेजिङ्ग)या निंतिं, बाय् सिरपाया निंतिं सामान छ्वयेगु या। अन्तर्राष्ट्रिय व्यापार मुख्यतः छगू थासं मेगु थासय् सामान छ्वयेगुलिइ केन्द्रित जुइ। कार्गो छ्वयेगु ज्यायात अःपुकेत प्याकेजिङ्ग, कन्टेनराइजेशन व थुज्वःगु मेमेगु ज्यासः व उद्योगया विकास जूगु दु । सामानया लिसें हसना नं कूरियर बाय् हुलाकया सेवापाखें छ्वयेफै। 

 मनू छ्वयेगु 
छम्ह मनू वा मनूतय्गु पुचःयात थीथी कारणं थाय्थासय् छ्वयेछिं। अले छम्ह मनुखं मेम्ह मनूयात गनं छ्वयाहःगु तथ्यं प्रायः छ्वयाहःम्ह मनू थःगु हे इच्छां हे मवःगु धइगु खँ थुइकेछिं। दसुया निंतिं, मभिंगु ज्या याइपिं मनूतेत जेल वा हिरासतय् छ्वयेगु, स्कूलं पितना छ्वयेगु, थःगु थाय्बासं निर्वासित याना छ्वयेगु, वा दुर्गम वा अप्रतिकूल थासय् छ्वयेगु। उकिया अःखः मनूतय्सं अन्वेषण यायेगु, वा छुं व्यक्तिगत फाइदा वा सार्वजनिक हित प्राप्त यायेगु निंतिं थीथी थाय् छ्वयेगु स्वयंसेवा वा अभियान तकं यायेफु। गुलिखे अवस्थाय् मनूतेत खतरां चीकेत छगू थासं मेगु थासय् छ्वयेफु।

लिधंसा

पुचः:यासु